Page:Oxford Book of English Verse 1250-1900.djvu/455

 'Now reach my pistol, Glaud, my man, And charge ye weel my gun; For, but an I pierce that bluidy butcher, My babes, we been undone!'

She stood upon her castle wa', And let twa bullets flee: She miss'd that bluidy butcher's heart, And only razed his knee.

'Set fire to the house!' quo' fals Gordon, All wud wi' dule and ire: 'Fals lady, ye sail rue this deid As ye brenn in the fire!'

Wae worth, wae worth ye, Jock, my man! I paid ye weel your fee; Why pu' ye out the grund-wa' stane, Lets in the reek to me?

'And e'en wae worth ye, Jock, my man! I paid ye weel your hire; Why pu' ye out the grund-wa' stane, To me lets in the fire?'

'Ye paid me weel my hire, ladye, Ye paid me weel my fee: But now I'm Edom o' Gordon's man— Maun either do or die.'

O then bespake her little son, Sat on the nurse's knee: Says, 'Mither dear, gie owre this house, For the reek it smithers me.'

wud] mad. grund-wa'] ground-wall.